CELEX: C2004/228/12
Language: sl
Date: 2004-09-11 00:00:00
Title: Sodba Sodišča (prvi senat) z dne 15. julija 2004 v zadevi C-345/02 (predlog za sprejem predhodne odločbe Hoge Raad der Nederlanden): Pearl BV e.a. proti Hoofdbedrijfschap Ambachten (Državne pomoči — Pojem pomoči — Kolektivna oglaševalska kampanja v korist ene gospodarske panoge — Financiranje izvedeno s posebnim prispevkom, ki ga plačajo podjetja te panoge — Posredovanje organizacije javnega prava)

11.9.2004   
            
            
               SL
            
            
               Uradni list Evropske unije
            
            
               C 228/6
            
         
      SODBA SODIŠČA
   
   (prvi senat)
   z dne 15. julija 2004
   v zadevi C-345/02 (predlog za sprejem predhodne odločbe Hoge Raad der Nederlanden): Pearl BV e.a. proti Hoofdbedrijfschap Ambachten (1)
   
   (Državne pomoči - Pojem pomoči - Kolektivna oglaševalska kampanja v korist ene gospodarske panoge - Financiranje izvedeno s posebnim prispevkom, ki ga plačajo podjetja te panoge - Posredovanje organizacije javnega prava)
   (2004/C 228/12)
   Jezik postopka: nizozemščina
   V zadevi C-345/02, katere predmet je predlog Hoge Raad der Nederlanden (Nizozemska), naslovljen na Sodišče, naj na podlagi člena 234 ES v postopku v glavni stvari, ki poteka med Pearl BV, Hans Prijs Optiek Franchise BV, Rinck Opticiens BV in Hoofdbedrijfschap Ambachten, izda predhodno odločbo o razlagi člena 92(1) Pogodbe o ES (zdaj, po spremembi, 87(1) ES) in člena 93(3) Pogodbe ES (zdaj, po spremembi člen 88(3) ES), je Sodišče (prvi senat), v sestavi P. Jann, predsednik senata, A. Rosas in S. von Bahr, sodnika, R. Silva de Lapuerta, sodnica in K Lenaerts (poročevalec), generalni pravobranilec: D. Ruiz-Jarabo Colomer, sodni tajnik: R. Grass, dne 15. julija 2004 razglasilo sodbo, katere izrek se glasi kot sledi:
   Člena 92(1) Pogodbe o ES (zdaj, po spremembi, člen 87(1) ES) in 93(3) Pogodbe o ES (zdaj člen 88(3), ES) se morata razlagati tako, da predpisi javno pravno poklicnega združenja, ki določajo, da se oglaševalska kampanja, ki je izvedena v korist članov in o kateri člani odločijo, financira s sredstvi, ki so bila odvzeta članom ob njihovem izstopu in so obvezno namenjena financiranju te kampanje, niso sestavni del ukrepa pomoči v smislu teh določb in jih ni treba predhodno sporočiti Komisiji, kolikor je ugotovljeno, da je bilo financiranje izvedeno s sredstvi, s katerimi to javno pravno poklicno združenje nikoli ni prosto razpolagala.
   
      (1)  UL C 289, 23.11.2002.